CELEX: 62020TN0630
Language: mt
Date: 2020-10-14 00:00:00
Title: Kawża T-630/20: Rikors ippreżentat fl-14 ta’ Ottubru 2020 – MW vs Il-Parlament

11.1.2021   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 9/24
            
         
      Rikors ippreżentat fl-14 ta’ Ottubru 2020 – MW vs Il-Parlament
      (Kawża T-630/20)
      (2021/C 9/35)
      Lingwa tal-kawża: il-Franċiż
      
         Partijiet
      
      
         Rikorrenti: MW (rappreżentant: M. Casado García-Hirschfeld, avukat)
      
         Konvenut: Il-Parlament Ewropew
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tiddikjara dan ir-rikors ammissibbli u fondat;
                  għaldaqstant,
               
            
                  —
               
               
                  tannulla d-deċiżjoni kkontestata tal-11 ta’ Diċembru 2019 li permezz tagħha l-kuntratt ta’ membru tal-persunal temporanju għal żmien indeterminat tar-rikorrenti huwa xolt u l-attivitajiet tagħha huma sospiżi;
               
            
                  —
               
               
                  tordna l-kumpens għad-dannu materjali li jammonta għal EUR 10 000 flimkien mal-ammonti li għandhom jiġu kkalkolati għall-ispejjeż skolastiċi u, il-kumpens għad-dannu morali, stmat għal EUR 30 000;
               
            
                  —
               
               
                  tikkundanna lill-konvenut għall-ispejjeż kollha.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka żewġ motivi.
      
                  1.
               
               
                  L-ewwel motiv ibbażat fuq ksur tal-Artikolu 80 tal-Kondizzjonijiet tal-impjieg applikabbli għall-aġenti l-oħra tal-Unjoni Ewropea li wassal għal żball ta’ evalwazzjoni u għal użu ħażin ta’ poter. Ir-rikorrenti b’mod partikolari ssostni li l-konvenut ma ħax inkunsiderazzjoni l-elementi kollha li jistgħu jiddeterminaw id-deċiżjoni tiegħu.
               
            
                  2.
               
               
                  It-tieni motiv ibbażat fuq ksur tad-dritt għal kundizzjonijiet tax-xogħol ġusti u xierqa, fuq użu ħażin ta’ poter u fuq ksur tal-projbizzjoni ta’ kull forma ta’ fastidju psikoloġiku prevista fl-Artikoli 12 u 12a tar-Regolamenti tal-Persunal tal-Unjoni Ewropea.